stanford-oval/wikipedia huggingface dataset:
ד'תקכ"ג
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דוק מרטין

ערך זה עוסק בסדרת דרמה קומית בריטית. אם התכוונתם למותג הנעלה והלבשה בריטי, ראו .
| --- | --- |

 סוגה:  דרמה רפואית, סדרת דרמה, סדרה רומנטית 
 יוצרים:  דומיניק מינגלה 
 שחקנים:  מרטין קלונס  סטפני קול  קרוליין קאץ  סלינה קאדל 
 ארץ מקור:  הממלכה המאוחדת 
 שפות:  אנגלית 
 מספר עונות:  10 
 מספר פרקים:  72 
 הפקה
 הפצה:  הולו 
 מוזיקה:  קולין טאונס 
 אורך פרק:  50 דק' 
 שידור
 רשת שידור:  ITV 
 תקופת שידור מקורית:  2 בספטמבר 2004 – 25 בדצמבר 2022 
 קישורים חיצוניים
 אתר רשמי
 דף התוכנית ב-IMDb
 
דוק מרטין (באנגלית: Doc Martin) היא סדרת דרמה קומית בריטית בכיכובו של השחקן מרטין קלונס, אודות רופא מנתח בכיר העובר לכפר אנגלי קטן עקב טראומה בעברו.
הסדרה משופעת בסיפורים קצרים הסובבים סביב אנשי הכפר המתקשים לקבל את גישתו הקשוחה כלפיהם, דבר העומד בניגוד ליחסי החברות הנפלאים שבין תושבי הכפר. הסדרה דוק מרטין שודרה בישראל בערוץ הולמרק.
עלילת הסדרה

דוקטור מרטין אלינגהאם עובר לעבוד בעיירת נמל כפרית, לאחר טראומה שעבר בעת עבודתו כמנתח בכיר בלונדון. כתוצאה מהטראומה הדוקטור סובל מהמטופוביה (פחד ממראה דם), דבר המפריע לו בעבודתו כרופא, ובנוסף הוא הופך למקור בדיחות בקרב תושבי הכפר אשר אינם מבינים את התנהגותו, ואשר מכנים אותו בשם "דוק מרטין", במקום השם המקובל אשר אמור להיות "דוקטור אלינגהאם". רבות הן העלילות המוזרות הקורות בעיירה, בהן נלחם דוק מרטין בצורה עקשנית כנגד אמונותיהם הטפלות של תושבי הכפר, דבר היוצר מתח רב בין שני הצדדים, אך גם מוביל את הסדרה להיות קומדיית טעויות נפלאה. במרפאה המקומית בה הוא עובד נמצאת עובדת אחת ויחידה, בחורה צעירה אשר עסוקה בשיחות בטלות בטלפון כל היום ולא ממש מתפקדת על פי דרישתו של דוק מרטין. היחידות אשר מנסות להבין אותו בעיירה הן דודתו ג'ואן אשר מתגוררת במרחק מה ממרכז הכפר, ולואיזה, העוסקת בהוראה כמורת העיירה בבית הספר היסודי. לואיזה אף מתאהבת בדוקטור, מצב אשר יוצר מערכת יחסים רומנטית אך מוזרה להפליא.
אתר צילומי הסדרה נערך בעיירת הנמל פורט איזאק, עיירת נמל אנגלית פסטורלית במחוז קורנוול בבריטניה.
צוות השחקנים

מרטין קלונס בתפקיד ד"ר מרטין אלינגהאם
קרוליין כץ בתפקיד מורה לילדים בשם לואיזה גלאסון
סטפני קול בתפקיד דודתו של מרטין, ג'ואן נורטון
קתרין פרקינסון בתפקיד מזכירתו של מרטין, פאולין לם
איאן מקניס בתפקיד ברט לארג'
ג'ו אבסולום בתפקיד אל לארג'
סלינה קאדל בתפקיד סאלי טישל
ג'ון מרקז – השוטר ג'ו פנהייל
ג'סיקה רנסום – מורוונה ניוקרוס
גוזף מורגן
סדרה זו משופעת בשחקנים אורחים כגון ג'ון אלדרטון, רוג'ר לויד פק, יו לויד, בן מילר, ועוד הרבה שחקנים בריטים ידועים.
אתר צילומי הסדרה דוק מרטין - עיירת פורט איזאק, קורנוול, בריטניה (Port Isaac)
מרטין קלונס
האיים: אממי-אושימה, טוקונושימה ואיריומוטה והחלק הצפוני של אוקינאווה

האיים: אממי-אושימה, טוקונושימה ואיריומוטה והחלק הצפוני של אוקינאווה (ביפנית: 奄美大島、徳之島、沖縄島北部及び西表島) הם אתר מורשת עולמית של אונסק"ו המורכב מחמישה חלקים בארבעה איים יפניים בשרשרת איי ריוקיו. האתר נבחר במונחים של מגוון ביולוגי (קריטריון 10 של מורשת עולמית) בשל מערכת אקולוגית מגוונת של מיני צמחים ובעלי חיים ייחודיים לאזור.
היסטוריה

ההצעה להציע את האיים כמועמדים לאתר מורשת עולמית הועלתה ב-2003. המועמדות המקורית נוספה לרשימת המועמדים לאתר מורשת בשנת 2016 לאחר הערכה ראשונית של ארגון ה-IUCN. בשנת 2018, משכה יפן את המועמדות במטרה לעדכן את הפרטים, לפני הגשה מחדש בשנה שלאחר מכן. לאחר הערכה נוספת, בשנת 2021 המליץ IUCN לרשום את המועמדות המתוקנת. אונסק"ו הצביע על הכללת האיים כאתר מורשת עולמית ביולי 2021.
מגוון ביולוגי

אתר המורשת משתרע על שטח הכולל של 426.98 קילומטרים רבועים המחולק בין חמישה אזורים על ארבעה איים בשרשרת איי ריוקיו. בהשפעת זרם קורושיו החם ומערכת הלחץ הגבוה הסובטרופית, יש לאיים אלו אקלים סובטרופי גשום, והם מכוסים בעיקר ביערות גשם סובטרופיים רחבי עלים וירוקי עד. השטחים המרכיבים את אתר המורשת כוללים את הביוטה העשירה ביותר ביפן, ואחת מנקודות החמות של מגוון ביולוגי בעולם. באתר יש מספר גדול של מינים, רבים מהם אנדמיים ובסכנת הכחדה.
בשטח זה, המהווה פחות מ-0.5% משטחה של יפן, נמצאים 1,819 מינים של צמחים וסקולריים, 21 מינים של יונקים יבשתיים, 394 מינים של עופות, 21 מינים של דו-חיים, 36 מינים של זוחלים יבשתיים, ו-267 מינים של דגים של מים מתוקים. מינים רבים הם אנדמיים, ו-95 מינים מצויים בסיכון. בין המינים האנדמיים כלולים ארנב אממי שחי רק באיים אממי אושימה וטוקונושימה, רלית אוקינאווה (Hypotaenidia okinawae), שחיה אך ורק באוקינאווה, שלושה מינים של חולדות קוצניות מהסוג האנדמי Tokudaiada וחתול איריומוטה (אנ') (Prionailurus bengalensis iriomotensis), שחי אך ורק על האי איריומוטה. מתוך כלל המינים, 188 מינים של צמחים וסקולריים הם אנדמיים (כ-10% מסך המינים), וכך גם 13 יונקים יבשתיים (62%), 5 עופות, 18 דו-חיים (86%), 23 זוחלים (64%), 14 דגים של מים מתוקים וכל סרטני היבשה. מתוך 6,153 מיני חרקים שנמצאו, 1,607 הם אנדמיים.
20 מינים מוגדרים כמיני EDGE (אנ') ובהם: חולדה קוצנית מואננינק (אנ') (Tokudaida muenninki), שממית קרקע מפוספסת (אנ') (Goniurosaurus splendens) ומין הצב Geoemyda japonica (אנ').
הסיבה למגוון הביולוגי העשיר ולמידת האנדמיות הגדולה נעוצה בהיסטוריה הגאולוגית של איי ריוקיו. איים אלו היו בעבר חלק מיבשת-העל של אירואסיה עד אמצע המיוקן, ואז הם נפרד מהיבשת תוך יצירת ארכיפלג עקב התפתחות שקע אוקינאווה (אנ') ושלושה מצרי ים עמוקים. על האיים השונים שנוצרו הפכו בעלי החיים היבשתיים למבודדים ועברו תהליך ייחודי של אבולוציה.
המרכיבים

כאמור, אתר המורשת מורב מחמישה שטחים על ארבעה איים:
| מספר מזהה | מרכיב | ארכיפלג | מחוז | תמונה | מרכז המרכיב | שטח  בקמ"ר | אזור החיץ בקמ"ר |
| --- | --- | --- | --- | --- | --- | --- | --- |
| 1574-001 | האי אממי אושימה 奄美大島 | איי אממי (אנ') | קגושימה |  | 28°16′45″N 129°22′42″E﻿ / ﻿28.27917°N 129.37833°E﻿ / 28.27917; 129.37833﻿ (Amami-Ōshima Island) | 116.40 | 146.63 |
| 1574-002 | האי טוקונושימה (a) 徳之島 | איי אממי (אנ') | קגושימה |  | 27°45′48″N 128°58′02″E﻿ / ﻿27.76333°N 128.96722°E﻿ / 27.76333; 128.96722﻿ (Tokunoshima Island) | 17.24 | 18.13 |
| 1574-003 | האי טוקונושימה (b) 徳之島 | איי אממי (אנ') | קגושימה |  | 27°51′48″N 128°55′46″E﻿ / ﻿27.86333°N 128.92944°E﻿ / 27.86333; 128.92944﻿ (Tokunoshima Island) | 7.91 | 9.99 |
| 1574-004 | החלק הצפוני (אנ') של האי אוקינאווה 沖縄島北部 | איי אוקינאווה (אנ') | אוקינאווה |  | 26°43′29″N 128°13′12″E﻿ / ﻿26.72472°N 128.22000°E﻿ / 26.72472; 128.22000﻿ (Northern part of Okinawa Island) | 77.21 | 33.98 |
| 1574-005 | האי איריומוטה 西表島 | איי יאאיאמה (אנ') | אוקינאווה |  | 24°19′34″N 123°48′31″E﻿ / ﻿24.32611°N 123.80861°E﻿ / 24.32611; 123.80861﻿ (Iriomote Island) | 208.22 | 35.94 |
ביאורים

↑  ראשי תיבות של Evolutionarily Distinct and Globally Endangered, כלומר "ייחודיים מבחינה אבולוציונית ובסיכון עולמי", מונח שנטבע ב-2007 ומתייחס למינים שקיבלו "ציון EDGE גבוה", מדד המשלב מצב שימור בסכנת הכחדה עם הייחודיות הגנטית של הטקסון המסוים. למינים ייחודיים יש מעט מינים קרובים, ומיני EDGE הם לרוב המין היחיד ששרד בסוג או אפילו בדרגה טקסונומית גבוהה יותר. הכחדה של מינים כאלה תייצג אפוא אובדן לא פרופורציונלי של היסטוריה אבולוציונית ייחודית ושל מגוון ביולוגי.
הערות שוליים

↑  "Four Japanese islands added to Unesco World Heritage list". timeout.com. 28 ביולי 2021. {{cite web}}:  (עזרה)
↑  "History of Effort Toward Inscription on the World Heritage List". Ministry of the Environment.
↑  IUCN (ed.). "IUCN World Heritage Evaluations 2020 and 2021 (WHC/21/44.COM/INF.8B2)" (PDF). UNESCO. pp. 3–13.
↑  "Four natural and three cultural sites added to UNESCO's World Heritage List". UNESCO.
1 2 3 4 5  Executive Summary
↑  "Amami-Oshima Island, Tokunoshima Island, Northern part of Okinawa Island, and Iriomote Island : Multiple locations". UNESCO World Heritage Centre.
ד'תקכ"א

ד'תקכ"א (4521)  היא שנה עברית  אשר  החלה ביום א' בתשרי, אור ל-15 בספטמבר 760 (לפי הלוח היוליאני, שהיה נהוג אז), והסתיימה ביום כ"ט באלול, 4 בספטמבר 761. שנה מסוג בשה, איננה מעוברת, ואורכה 355 ימים. זו שנה שישית לשמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ד'תקי"ח

ד'תקי"ח (4518)  היא שנה עברית  אשר  החלה ביום א' בתשרי, אור ל-19 בספטמבר 757 (לפי הלוח היוליאני, שהיה נהוג אז), והסתיימה ביום כ"ט באלול, 8 בספטמבר 758. שנה מסוג בשה, איננה מעוברת, ואורכה 355 ימים. זו שנה שלישית לשמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
דני לויתן

| --- | --- |
אין תמונה חופשית
 לידה:  21 בפברואר 1942 (בן 82) ירושלים, פלשתינה (א"י) 
 ענף מדעי:  מתמטיקה 
 מקום מגורים:  ישראל
 מקום לימודים:  האוניברסיטה העברית בירושלים 
 מנחה לדוקטורט:  אמנון יקימובסקי 
 מוסדות:  אוניברסיטת תל אביב 
 תלמידי דוקטורט:  שי דקל, אסתר קמחי 
 הערות:  רקטור אוניברסיטת תל אביב בשנים 2005–2010
 תרומות עיקריות
 מחקרים בתורת הקירובים
 
דני לויתן (נולד ב-21 בפברואר 1942 בירושלים) הוא פרופסור אמריטוס למתמטיקה, רקטור אוניברסיטת תל אביב בשנים 2005–2010.
ביוגרפיה

לויתן סיים לימודיו לתואר ראשון במתמטיקה ובפיזיקה (בהצטיינות), לתואר שני במתמטיקה (בהצטיינות יתרה) ולתואר שלישי, באוניברסיטה העברית בירושלים. את לימודיו לתואר ראשון ושני עשה במסגרת העתודה האקדמית, ואת לימודיו לתואר שלישי עשה במקביל לשירותו כמתמטיקאי בחיל האוויר. את עבודת הדוקטורט שלו הגיש בשנת 1966, בהנחייתו של פרופ' אמנון יקימובסקי.
בשנים 1964-1962 שימש כעוזר הוראה וכאסיסטנט באוניברסיטה העברית. החל ללמד באוניברסיטת תל אביב בשנת 1965. בשנים 1967–1970 שהה כמרצה אורח באוניברסיטת אילינוי, תחילה במלגת פולברייט. חזר ללמד באוניברסיטת תל אביב, בשנת 1972 מונה לפרופסור חבר, וב-1976 מונה לפרופסור מן המניין. בשנים 1974-1972 כיהן כראש החוג למתמטיקה, בשנים 1980-1976 כיהן כדיקן הפקולטה למדעים מדויקים, ובשנים 1985-1982 כיהן כראש בית הספר למדעי המתמטיקה. במהלך השנים שימש כפרופסור אורח במספר אוניברסיטאות, בהן המכון הטכנולוגי של קליפורניה, אוניברסיטת קליפורניה בריוורסייד ואוניברסיטת טקסס באוסטין.
לויתן עוסק בתורת הקירובים, בקירובים שומרי צורה, בקירובים ליניאריים ולא ליניאריים ושימושיהם. ערך שני ספרים ופרסם כ-130 מאמרים שהופיעו בכתבי עת מדעיים.
החל מ-16 באוגוסט 2005 כיהן לויתן כרקטור אוניברסיטת תל אביב. ביולי 2009, בעקבות פרישתו של נשיא האוניברסיטה, צבי גליל, החל לויתן לכהן גם כממלא מקום נשיא האוניברסיטה, עד למינויו של נשיא חדש. באוגוסט 2010 הוחלף בתפקיד הרקטור על ידי פרופסור אהרן שי. לויתן שימש כיושב העמותה הישראלית לקידום החינוך המתמטי לכל. משמש במועצה להשכלה גבוהה כיו"ר הוועדה העליונה למינוי פרופסורים במדעי הטבע, ההנדסה והבריאות.
לויתן מתגורר בתל אביב, נשוי לפרופ' תלמה לויתן ואב לשלושה ילדים.
ספריו

Approximation Interpolation and Summability, S. Baron and D. Leviatan Eds, Israel Mathematical Conference Proceedings 4 (1991).
Multivariate Approximation and Applications, N. Dyn, D. Leviatan, D. Levin and A. Pinkus Eds, Cambridge University Press, 2001.
הערות שוליים

↑  הוועדות העליונות למינוי פרופסורים, באתר המועצה להשכלה גבוהה
| --- | --- |
בקרת זהויות :  NLI: 987007264440705171  LCCN: nr94005074  MGP: 45296  SUDOC: 233013806  VIAF: 12186829   WorldCat (עם VIAF): 12186829
האיים האזוריים

האיים האַזוֹרִיים (בפורטוגזית: Açores) הם ארכיפלג של תשעה איים געשיים במרכז האוקיינוס האטלנטי המשתייכים לפורטוגל. האיים נמצאים במרחק 1,500 קילומטר מליסבון ובערך 3,900 קילומטר מהחוף המזרחי של אמריקה הצפונית. שטח האיים כ-2,300 קילומטר רבוע, ואוכלוסייתם הכוללת מונה 236,440 תושבים (נכון ל-2022). עיר הבירה היא פונטה דלגדה הממוקמת באי סאו מיגל. האיים משתרעים לאורך 645 קילומטר בערך.
האיים הם אוטונומיה פורטוגזית (חבלי פורטוגל האוטונומיים). הם שוכנים בקו הרוחב של ליסבון, לפיכך הם נהנים מאקלים מתון, עם שינויים קלים במהלך השנה.
כלכלת האיים מבוססת בעיקר על חקלאות והגידולים העיקריים הם פירות (בננה, אננס), טבק ויין. בסאו מיגל פועלות תחנות כוח גאותרמיות המספקות את רוב תצרוכת החשמל של האי.
מקור שמם של האיים הוא במילה נץ (Açor בפורטוגלית) על שם הנצים שהיו נפוצים שם עם הגעת הפורטוגלים.
היסטוריה

האיים האזוריים התגלו בשנת 1427 בידי אחד מרבי-החובלים שהפליגו עם אנריקה הספן. הקולוניזציה של האיים החלה בשנת 1437. משטר הרוחות בין האיים ואירופה היווה זירת התנסות חשובה לנווטים שחצו את האוקיינוס האטלנטי. השייט לאזוריים לימד את נווטי התקופה כי בקווי רוחב שונים נושבות הרוחות בכיוונים מנוגדים. גילוי זה איפשר קיצור משמעותי בזמן ההפלגה מערבה ומזרחה, והתלות בשרירותה לכאורה של כיוון נשיבת הרוח פחתה משמעותית. במאות ה-16 וה-17 התחוללו באזור קרבות ימיים בין הבריטים לבין הספרדים. האיים נכבשו והוחזקו על ידי הספרדים משנת 1580 עד 1640 ושימשו בסיס יציאה לצי הספרדי.
בשנת 1943 חתמה פורטוגל על הסכם עם בעלות הברית שהעניק להן את האפשרות להשתמש בנמלים ובשדה התעופה של האיים. החלטה זו הביאה למפנה במאבק בצוללות הגרמניות וביכולת ההגנה על שיירות האוניות של בעלות הברית. במהלך מלחמת יום הכיפורים אפשרה פורטוגל למטוסי חיל האוויר האמריקני שהפעילו את הרכבת האווירית לישראל להשתמש באיים האזוריים כבסיס תדלוק, לאחר שמדינות מערביות אחרות סירבו לסייע והותירו את ארצות הברית ללא מיקום חלופי לתדלק בו את מטוסיה בדרכם לישראל. ארצות הברית השתמשה באיים האזורים כבסיס תדלוק גם בהטסת מטוסי ה-F35 לישראל באפריל 2017.
גאוגרפיה וגאולוגיה

הארכיפלג מורכב מתשעה איים געשיים המתחלקים לשלוש קבוצות: הקבוצה המערבית ובה האיים פלורש וקורבו, הקבוצה המרכזית ובה האיים פיקו, טרסיירה, סאו ז'ורז'ה, פאיאל וגרסיוסה, ובמזרח סאו מיגל וסנטה מרייה. האיים משתרעים על פני יותר מ-600 ק"מ.
הר הגעש פיקו באי פיקו שגובהו 2,351 מטרים הוא הנקודה הגבוהה ביותר בפורטוגל.
האיים האזוריים נמצאים במפגש של שלושה לוחות טקטוניים: הלוח הצפון-אמריקאי, הלוח האפריקאי, והלוח האירואסייתי, והאיים נמצאים משני צידיו של הרכס המרכז-אטלנטי. האיים המערביים ביותר בארכיפלג, האיים קורבו ופלורש, נמצאים על הלוח הצפון-אמריקאי, בעוד שאר האיים מצויים על הגבול שבין הלוחות האפריקאי והאירואסייתי.
התופעות הגעשיות והסייסמיות באזור האיים מיוחסות בעיקר להתפשטות הקרום לאורך ההעתקים הקיימים באזור, אך גם לקיומה של נקודה חמה. האיים נוצרו בפעילות סייסמית וגעשית בתקופת הנאוגן, לפני כ-8 מיליון שנים.
שטח ואוכלוסייה

|  9 האיים האזוריים לפי שטחם>  האי  |  9 האיים האזוריים לפי שטחם> שטח  (km²) |
| --- | --- |
סאו מיגל - Sao Miguel: 759
פיקו - Pico: 446
טרסיירה - Terceira: 403
סאו ז'ורז'ה (אנ') - Sao Jorge: 246
פאיאל (אנ') - Faial: 173
פלורש (אנ') - Flores: 143
סנטה מרייה (אנ') - Santa Maria: 97
גרסיוסה - Graciosa: 62
קורבו (אנ') - Corvo: 17
| אוכלוסיית האיים האזוריים> האי | אוכלוסיית האיים האזוריים> אוכלוסייה (2002) | אוכלוסיית האיים האזוריים> העיר הגדולה | אוכלוסיית האיים האזוריים> רשויות מקומיות |
| --- | --- | --- | --- |
| סאו מיגל | 130,154 | Ponta Delgada | 6 |
| פיקו | 14,579 | Madalena | 3 |
| טרסיירה | 54,996 | Angra do Heroísmo | 2 |
| סאו ז'ורז'ה | 9,522 | Velas | 2 |
| פאיאל | 14,934 | Horta | 1 |
| פלורש | 3,949 | Santa Cruz das Flores | 2 |
| סנטה מרייה | 5,490 | Vila do Porto | 1 |
| גרסיוזה | 4,708 | Santa Cruz da Graciosa | 1 |
| קורבו | 435 | Vila do Corvo | 1 |
לקריאה נוספת

The Macmillan Encyclopedaia, 2000 Edition, Market House Books Limited, ISBN 0-333-725-794.
The 1996 Grolier Multimedia Encyclopedia
הערות שוליים

↑  Timothy J. Coates, Convicts and Orphans: Forced and State-sponsored Colonizers in the Portuguese Empire, 1550-1755, Stanford University Press, 2001, p. 60
| --- | --- |
בקרת זהויות :  NLI: 987007554966105171  BNE: XX451575  BnF: cb118621418 (data)  GND: 4004066-5  LCCN: n50000028  MusicBrainz: c998ef9b-8656-45f3-ba70-8d8c15a33a29  NARA: 10044871  NDL: 00982801  NKC: ge128390  RERO: 02-A005467896  SUDOC: 027249948  VIAF: 155905425   WorldCat (עם VIAF): 155905425
ד'תקכ"ח

ד'תקכ"ח (4528)  היא שנה עברית  אשר  החלה ביום א' בתשרי, אור ל-29 באוגוסט 767 (לפי הלוח היוליאני, שהיה נהוג אז), והסתיימה ביום כ"ט באלול, 16 בספטמבר 768. שנה מסוג זשה, היא מעוברת, ואורכה 385 ימים. זו שנה שישית לשמיטה.
לוח שנה > מאפייני לוח השנה

שנה מסוג זשה, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
דוק ווטסון

| --- | --- |

 לידה:  3 במרץ 1923 Deep Gap, ארצות הברית 
 פטירה:  29 במאי 2012 (בגיל 89) וינסטון סיילם, ארצות הברית 
 מוקד פעילות:  ארצות הברית 
 תקופת הפעילות:  מ-1953 
 סוגה:  קאנטרי, מוזיקת פולק, בלוגראס, בלוז, גוספל 
 סוג קול:  בריטון 
 שפה מועדפת:  אנגלית 
 כלי נגינה:  בנג'ו, מפוחית פה, גיטרה 
 חברת תקליטים:  Folkways Records, ונגארד רקורדס, יונייטד ארטיסטס רקורדס 
 פרסים והוקרה:  North Carolina Award for Fine Arts (1986)  פרס גראמי למפעל חיים (2004)  המדליה הלאומית לאומנויות 
 www.docsguitar.com
 פרופיל ב-IMDb
 
ארתל ליין ווטסון (באנגלית: Arthel Lane Watson),(3 במרץ 1923 - 29 במאי 2012) המוכר בכינוייו "דוק ווטסון" (Doc Watson), היה גיטריסט, מחבר שירים וזמר אמריקני, בסגנונות הבלוגראס, פולק, קאנטרי, בלוז וגוספל. זכה בשבעה פרסי גראמי ובנוסף פרס גראמי מיוחד על מפעל חיים. לכישוריו בפריטת פינגר סטייל ובעזרת מפרט הייתה השפעה רבה על נגינה בגיטרה ועל המוזיקה האמריקנית. עיוור כל חייו, ווטסון הופיע, לבדו ובלהקה, וכן במשך 15 שנים עם בנו מרל ווטסון.
ד'תקכ"ה

ד'תקכ"ה (4525)  היא שנה עברית  אשר  החלה ביום א' בתשרי, אור ל-1 בספטמבר 764 (לפי הלוח היוליאני, שהיה נהוג אז), והסתיימה ביום כ"ט באלול, 20 בספטמבר 765. שנה מסוג זשה, היא מעוברת, ואורכה 385 ימים. זו שנה שלישית לשמיטה.
לוח שנה > מאפייני לוח השנה

שנה מסוג זשה, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
הארגון העולמי למשפט רפואי

הארגון העולמי למשפט רפואי הוקם בשנת 1967 על מנת לעודד מחקר וידע בתחומי המשפט הרפואי, דיני הבריאות, ורפואה משפטית ולשם יצירת קשרים בינלאומיים בין העוסקים בתחומים הנ"ל. עם התפתחות השיח האקדמי והמקצועי בתחומי הביואתיקה, החל גם תחום זה לתפוס מקום הן בכנסים המקצועיים של הארגון והן בפרסומיו.
מאז הקמתו קיים הארגון 25 קונגרסים בינלאומיים בארצות שונות. תחילה התקיימו הקונגרסים מדי שלוש שנים, לאחר מכן הפכו לקונגרסים דו-שנתיים. החל משנת 2014 מקיים הארגון קונגרס עולמי שנתי למשפט רפואי. המשתתפים כוללים אנשי מקצוע ומומחים מכל קצוות העולם ונוגעים בתחומי המפגש שבין המשפט ובין מקצועות הבריאות. בכל שנה מתמקד הקונגרס ב 3–4 נושאי ליבה מרכזיים בתחומים של רפואה משפטית, דיני בריאות וביואתיקה ומשפט.
הקונגרסים העולמיים האחרונים התקיימו בירושלים (1994), דרום אפריקה (1996), הונגריה (1998), הלסינקי (2000), מאסטריכט (2002), סידני (2004), טולוז (2006), בייג'ינג (2008), זאגרב (2010), ברזיל (2012). אינדונזיה (2014), פורטוגל (2015), לוס אנג'לס (2016), באקו (2017), תל אביב (ספטמבר 2018), טוקיו (אוגוסט 2019). הבחירה במדינה המארחת נעשית ארבע שנים מראש. הקונגרסים הבאים ייערכו בטורקיה (2021) ובאוסטרליה (2022). הקונגרס שתוכנן להתקיים בטורונטו בשנת 2020 נדחה לשנת 2024 עקב מגפת הקורונה.
פרט לקונגרס העולמי השנתי, הארגון שותף ומקדם פעילויות אזוריות ומקומיות ברחבי העולם בתחומי עיסוקו.
הנהלת הארגון מונה נציגים (Governors) ממדינות שונות בעולם, הנבחרים באספות הכלליות של הארגון.
לאורך השנים הצטיינה ישראל בנציגות משמעותית בקונגרסים הבינלאומיים של הארגון, בחברים ובנושאי תפקידים שונים בקרב הארגון. כמו כן, מאמרים רבים פרי עטם של מומחים ישראליים פורסמו לאורך השנים בכתב העת של הארגון.
כתב העת הרשמי של הארגון הוא Medicine and Law שיוצא לאור מאז שנת 1980. כתב העת הוא רבעון (4 כרכים בשנה) המפורסם באנגלית ויוצא כעת לאור באמצעות ההוצאה לאור המשפטית HeinOnLine. מייסד כתב העת: פרופ' אמנון כרמי (ישראל). עורך אחראי כיום: פרופ' רוי ברן (אוסטרליה).
החל משנת 2009, מפרסם הארגון איגרת מידע לחבריו הכוללת גם היא מאמרים פרי עטם של חברי הארגון, המדווחים על חידושים בתחום המשפט הרפואי בארצם (פסקי דין בעלי חשיבות, חוקים חדשים ו/או דיונים המתנהלים בארצם בתחום באותה העת).
יחידים יכולים להצטרף לארגון העולמי ללא השתייכות ארגונית כלשהי ובלבד שיעמדו בתנאי הקבלה לארגון העולמי (המפורסמים באתר האינטרנט שלו).
ישראלים בארגון העולמי למשפט רפואי

עו"ד ד"ר אורן אסמן, מרצה בכיר בחוג לסיעוד, מנהל המרכז לביואתיקה ולמשפט בפקולטה לרפואה באוניברסיטת תל אביב ויו"ר ועדות פסיכיאטריות מחוזיות, שימש סגן נשיא חבר ההנהלה המצומצמת של הארגון לשנים 2012–2018. כמו כן, הוא כיהן כיו"ר התוכנית המדעית של הקונגרס העולמי למשפט רפואי ולביואתיקה שהתקיים בישראל בתאריכים 2–5 בספטמבר 2018. עם פרישתו בספטמבר 2018, הוענק לו אות הוקרה על שירות יוצא דופן מטעם נשיא הארגון.
פרופ' אמנון כרמי, פרופ' אמריטוס באוניברסיטת חיפה, שופט מחוזי בדימוס, יו"ר המרכז הבינלאומי לבריאות, משפט ואתיקה ודיקן לשעבר ומקים בית הספר למשפטים במכללה האקדמית צפת, שימש נשיא הארגון מאז שנת 1991 ועד לשנת 2010. עם פרישתו הוא הוכרז כנשיא כבוד של הארגון. כמו כן, נקבע על שמו "פרס אמנון כרמי".
פרופ' ישראל שטראוס, פסיכיאטר ומנהל האגף לבריאות נפש במרכז הרפואי מעייני הישועה, שימש בשנת 2015 כעורך רפואי של כתב העת של הארגון, Medicine and Law.
פרופ' מוחמד ותד, ראש בית הספר למשפטים במכללה האקדמית צפת, שימש בשנים 2010–2015 כעורך ראשי של כתב העת של הארגון.
עו"ד יונתן דייוויס הוא נציג ישראל במועצת הנגידים של הארגון מספטמבר 2018 ומזכ"ל הארגון מאז דצמבר 2022.
ד'תקכ"ב

ד'תקכ"ב (4522)  היא שנה עברית  אשר  החלה ביום א' בתשרי, אור ל-5 בספטמבר 761 (לפי הלוח היוליאני, שהיה נהוג אז), והסתיימה ביום כ"ט באלול, 22 בספטמבר 762. שנה מסוג זחג, היא מעוברת, ואורכה 383 ימים. זו שנת שמיטה.
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
האביר הירוק (סרט)

| --- | --- |

כרזת הסרט בישראל
 מבוסס על:  סר גאווין והאביר הירוק 
 בימוי:  דיוויד לאורי 
 תסריט:  דיוויד לאורי 
 שחקנים ראשיים:  דב פאטל (גאווין) שריתה צ'ודהורי (מורגן לה פיי) שון האריס (המלך ארתור) ארין קלימן (ויניפרד הקדושה) קייט דיקי (גווינביר) ג'ואל אדגרטון (האביר הירוק) ראלף אינסון (האביר הירוק) אליסיה ויקנדר (Lady Bertilak) בארי קיוגן פטריק דאפי 
 מוזיקה:  דניאל הארט 
 צילום:  Andrew Droz Palermo 
 מדינה:  ארצות הברית, הממלכה המאוחדת, אירלנד, קנדה 
 חברת הפקה:  Ley Line Entertainment  Bron Studios  Sailor Bear
 חברה מפיצה:  A24
 שיטת הפצה:  וידאו על פי דרישה 
 הקרנת בכורה:  ארצות הברית 30 ביולי 2021 ישראל 29 ביולי 2021
 משך הקרנה:  130 דק' 
 שפת הסרט:  אנגלית 
 סוגה:  סרט בסוגת ספרות עלילה ספקולטיבית, סרט תקופתי (ימי הביניים), סרט חרבות וכישופים 
 אתר רשמי
 דף הסרט ב־IMDb
 
האביר הירוק (באנגלית: The Green Knight) הוא סרט אפוס פנטזיה אמריקאי משנת 2021 על ימי הביניים שכתב וביים דייוויד לאורי. מככבים בו דב פאטל, אליסיה ויקנדר, ג'ואל אדגרטון, בארי קיוגאן, ראלף איינסון ושון האריס, והוא מבוסס על השיר "סר גאווין והאביר הירוק".
הסרט יצא לאקרנים ברחבי ארצות הברית ב-30 ביולי 2021 והוא זכה לביקורות מעורבות.
עלילה

הרפתקה פנטזית המבוססת על האגדה של המלך ארתור, הסרט מספר את סיפורו של סר גאוויין (דב פאטל), אחיינו הראשי של המלך ארתור, היוצא למסע כדי להתעמת עם האביר הירוק: זר ענק ירוק-עור.
שחקנים ודמויות

דב פאטל כסר גאוויין
אליסיה ויקנדר כליידי / אסל
ג'ואל אדגרטון כלורד
בארי קיוגאן כסקאוונג'ר
ראלף אינסון כאביר הירוק
שון האריס כמלך ארתור
קייט דיקי כמלכה גווינבר
ארין קלימן כווינפרד
שריטה צ'ודהורי כאמא
הערות שוליים

↑  The Green Knight (באנגלית), נבדק ב-2020-08-09
דיוקן הנישואין של איזק מאסה וביטריקס ואן דר לין

| --- | --- |

 מידע כללי
 צייר:  פרנס הלס 
 תאריך יצירה:  1622 
 טכניקה וחומרים:  צבעי-שמן על בד
 ממדים בס"מ
 רוחב:  166.5 ס״מ 
 גובה:  140 ס״מ 
 נתונים על היצירה
 מספר יצירה:  SK-A-133 (רייקסמוזיאום) 
 מיקום:  רייקסמוזיאום אמסטרדם שבהולנד
 
"דיוקן הנישואין של איזק מאסה וביטריקס ואן דר לין" (1622) הוא ציור מאת הצייר ההולנדי פרנס הלס.
תיאור

הציור מציג את איזק מאסה,אשר היה סוחר תבואה, נוסע ודיפלומט הולנדי ואת ביטריקס ואן דר לין, רעייתו. הוא צויר, כנראה, לרגל נישואי הזוג בשנת 1622. תיאור זה הפך לקונבנציה של תיאורי זוגות, המתוארים על רקע נוף פתוח.[דרוש מקור] הזוג, שלתיאורו מוקדשים כשני שלישים מן הפורמט, מופיע ישוב על סלע, ומאחוריהם עץ גדול החוסם את הנוף. ביטריקס לובשת שמלה שחורה ומעליה גלימה בגוון סגול כהה. סביב צווארה צווארון תחרה גדול, ועל ראשה היא חובשת כובע מעוטר בסרט ורוד. איזק מתואר חובש כובע לבד רחב שוליים. הוא לובש בגד שחור המעוטר בתחרה לבנה. ברקע התיאור מעין גן כפרי ובו מבנה בסגנון קלאסי ומזרקה גדולה.
דייגים (אביבה אורי)

| --- | --- |

 מידע כללי
 צייר:  אביבה אורי
 תאריך יצירה:  1952
 טכניקה וחומרים:  גרפיט וגיר על נייר
 ממדים בס"מ
 אורך:  39
 רוחב:  53.5
 נתונים על היצירה
 מיקום:  מוזיאון תל אביב לאמנות
"דייגים" (1952) הוא רישום מאת הציירת הישראלית אביבה אורי.